ຈີນຈັບ 1,000 ກວ່າຄົນ ທີ່ຖືກກ່າວຫາວ່າ ປ່ອຍຂ່າວລືທີ່ອັນຕະລາຍ
ຂ່າວເວົ້າວ່າ ມີ​ຫລາຍ​ກວ່າ 1,000 ຄົນ​​​ໄດ້​ຖືກ​ຈັບ ນັບ​ແຕ່​ກາງ​ເດືອນ​ກຸມພາ​ມາ ​ ໃນ​ການ​ກວາດ​ລ້າງ​ອາຊະຍາ​ກໍາ ​ທີ່​ກ່ຽວ​ພັນກັບອິນ​ເທີ​ເນັດ.
ສື່ມວນຊົນຂອງທາງການຈີນເວົ້າວ່າ ມີຫລາຍກວ່າ 1,000 ຄົນແລ້ວໄດ້ຖືກຈັບກຸມ ນັບຕັ້ງ ແຕ່ກາງເດືອນກຸມພາເປັນຕົ້ນມາ ໃນການກວາດລ້າງປາບປາມຢ່າງຮ້າຍແຮງຢູ່ໃນທົ່ວປະ ເທດກ່ຽວກັບອັນທີ່ເອີ້ນວ່າ ອາຊະຍາກໍາທີ່ກ່ຽວພັນກັບອິນເທີເນັດ ອົງການຂ່າວຊິນຫົວທາງການຂອງຈີນ ໄດ້ລາຍງານເມື່ອທ້າຍເດືອນມີນາ ຜ່ານມານີ້ວ່າ ຫົກຄົນຖືກຈັບກຸມໃນການປາບປາມຕໍ່ຕ້ານການເຜີຍແຜ່ຂ່າວລືທາງອິນເທີເນັດທີ່ເປັນອັນ ຕະລາຍທີ່ພົວພັນກັບການຄາດຄະເນກັນຢ່າງກວ້າງຂວາງກ່ຽວກັບຄວາມບໍ່ສະຫງົບທາງ ການເມືອງຢູ່ໃນປະເທດຈີນນັ້ນ ແຕ່ມີລາຍງານໃໝ່ສະບັບນຶ່ງຂອງອົງການຂ່າວຊິນຫົວເມື່ອອາທິດນີ້ ເວົ້າວ່າ ພວກຕ້ອງ ສົງໄສ 1,065 ຄົນ ຖືກຈັບ ນອກນີ້ແລ້ວຂ່າວຊິນຫົວຍັງເວົ້າອີກວ່າ ເວັບໄຊ້ 16 ແຫ່ງ ຖືກປິດລົງ ແລະໄດ້ລຶບຖິ້ມຂໍ້ຄວາມ ທີ່ສົ່ງທາງອິນເທີເນັດທີ່ເປັນອັນຕະລາຍຫລາຍກວ່າ 208,000 ຂໍ້ຄວາມ ຕົວເລກດັ່ງກ່າວໄດ້ຖືກນໍາອອກເຜີຍແຜ່ຢູ່ໃນບົດບັນນາທິການບົດນຶ່ງທີ່ໃຫ້ຊື່ວ່າ Free ປ້ອງຂ່າວລືແຕ່ຢ່າງໃດ ລາຍງານເວົ້າອີກວ່າການກວດລ້າງປາບປາມນີ້ຖືວ່າຈໍາເປັນເພື່ອ ຄໍ້າປະກັນສະຖຽນລະພາບທາງສັງຄົມ ໂດຍສະເພາະໄດ້ກ່າວເຖິງຂ່າວລືຕ່າງໆທາງອິນ ເທີເນັດທີ່ແຜ່ລາມອອກໄປໃນເດືອນມີນາກ່ຽວກັບການກໍ່ລັດຖະປະຫານ ທີ່ອາດເປັນ ໄປໄດ້ນັ້ນ